钦定古今图书集成/明伦汇编/官常典/第603卷 > 陶鲁
## 钦定古今图书集成/明伦汇编/官常典/第603卷 > 陶鲁

按《广东通志》：“鲁字伯强，郁林人。以父成浙江佥事死
事荫。景泰初，授新会丞，迁知县，有平寇功，累进兵备
佥事、按察使。时高、雷、廉、肇流贼攻掠无完聚，鲁设方
略，擒斩贼首，夺回掳掠，修筑城堡，招募义勇，诸贼悉
平。乃奏立新宁、从化、龙门县治，又平后山、泷水及浔、
梧、荔浦、府江、田州诸盗，悉歼之。下诏褒励。累官湖广”
布政使，仍兼广东兵备副使，辖治广西蛮寇，人呼为“三广公”云。陈献章曾赠诗，有“指挥戎马，表里山河”之
句，盖多其功也。其后嘉靖中，命守臣建祠广州，祀其
父子，子孙遂家焉。